rejauldu/bengali-wikipedia huggingface dataset:
শেখ আফজাল হোসেন (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।দৈনিক প্রথম আলো, "তোমাদের এ ঋণ শোধ হবে না" | তারিখ: ১৮-০৯-২০১১   জন্ম ও শিক্ষাজীবন  শেখ আফজাল হোসেনের জন্ম নড়াইল জেলার লোহাগড়া উপজেলার কাশিপুর ইউনিয়নের ধোপাদহ গ্রামে। পাঁচ ভাই ও চার বোনের মধ্যে তিনি সবার বড়। তার বাবার নাম জসিমউদ্দীন এবং মায়ের নাম আয়মনা খাতুন। তার স্ত্রীর নাম রাবেয়া বেগম। তাদের তিন ছেলে ও চার মেয়ে।   কর্মজীবন  পাকিস্তানি সেনাবাহিনীতে চাকরি করতেন শেখ আফজাল হোসেন। ১৯৭১ সালে কর্মরত ছিলেন কুমিল্লা সেনানিবাসে। ২৫ মার্চ আক্রান্ত হওয়ার পর অন্যান্যদের সঙ্গে বিদ্রোহ করে সেনানিবাসের ভেতরে প্রতিরোধযুদ্ধে যোগ দেন। ২৭ মার্চ সন্ধ্যায় তিনি সেনানিবাস ছেড়ে যান। পরে ২ নম্বর সেক্টরের মতিনগর সাব-সেক্টর এলাকায় গেরিলা যুদ্ধ করেন। তাকে একটি গেরিলা দল পরিচালনার দায়িত্ব দেওয়া হয়। বুড়িচং, দেবীদ্বার, মুরাদনগর ও চান্দিনা থানার কিছু অংশে তারা গেরিলা যুদ্ধ করেন। বেশ কটি সফল অপারেশনে নেতৃত্ব দেন শেখ আফজাল হোসেন।   মুক্তিযুদ্ধে ভূমিকা  ১৯৭১ সালের ২১ জুলাই সকালে শেখ আফজাল হোসেন খবর পেলেন, পাকিস্তানি সেনাবাহিনীর সহযোগী একদল ইস্ট পাকিস্তান সিভিল আর্মড ফোর্সড (ইপিসিএএফ) কুমিল্লা থেকে বুড়িচং উপজেলায় আসছে। খবর পেয়েই সিদ্ধান্ত নিলেন তাদের অ্যামবুশ করার। তখন বুড়িচং থানা ছিল একটি গুরুত্বপূর্ণ স্থান। পাশেই ভারতের ত্রিপুরা রাজ্যের সীমান্ত। এই এলাকা দিয়েই ভারত থেকে মুক্তিযোদ্ধারা ঢাকা ও অন্যান্য স্থানে যাতায়াত করতেন। সে জন্য পাকিস্তানি সেনাবাহিনী ও তাদের এদেশীয় সহযোগীরা এই এলাকায় বেশি বিচরণ করত। মুক্তিযোদ্ধারা প্রায়ই সীমান্ত অতিক্রম করে পাকিস্তানি সেনাদের ওপর ঝটিকা আক্রমণ চালাতেন। সিদ্ধান্ত অনুযায়ী, শেখ আফজাল হোসেনের নেতৃত্বে ২৭ জন মুক্তিযোদ্ধা গোপনে অবস্থান নিলেন বুড়িচং থানার সাধবপুর গ্রামে। ঝোপঝাড় বা গাছের আড়ালে তারা ওত পেতে থাকেন। একসময় তারা দেখতে পেলেন, মাঠের ভেতর দিয়ে ইপিসিএএফরা দল বেঁধে আসছে। তারা কল্পনাও করেনি সামনের বিপদ সম্পর্কে। তখন সকাল আনুমানিক নয়টা। মুক্তিযোদ্ধারা অপেক্ষায় আছেন ইপিসিএএফরা অস্ত্রের গুলির আওতায় আসার জন্য। তারা বেশির ভাগ অস্ত্রের আওতায় আসামাত্র গর্জে উঠল তাদের সবার অস্ত্র। গুলিবিদ্ধ হয়ে মাটিতে গড়িয়ে পড়ল কয়েকজন। হকচকিত ইপিসিএএফরা দৌড়াদৌড়ি করে যে সেখানে পারল পজিশন নিল। বিপর্যয় কাটিয়ে ইপিসিএএফরাও প্রবলভাবে পাল্টা আক্রমণ করে। শুরু হয় যুদ্ধ এবং চলে সন্ধ্যা পর্যন্ত। এ যুদ্ধে শেখ আফজাল হোসেন ও তার কয়েকজন সঙ্গী যথেষ্ট সাহস ও বীরত্ব প্রদর্শন করেন। ইপিসিএএফ ছিল তাদের চেয়ে দ্বিগুণেরও বেশি। আর তারা ছিলেন মাত্র ২৮ জন। সন্ধ্যার পর ইপিসিএএফরা পিছু হটে বুড়িচং থানায় আশ্রয় নেয়। যুদ্ধে ইপিসিএএফের ৩০ জন নিহত হয়। ছয়জন তাদের হাতে ধরা পড়ে। মুক্তিবাহিনীর নায়েক কবির শহীদ এবং শেখ আলম ও আবদুল আলিম আহত হন।    পুরস্কার ও সম্মাননা   বীর বিক্রম   তথ্যসূত্র    বহিঃসংযোগ   বিষয়শ্রেণী:বীর বিক্রম বিষয়শ্রেণী:জীবিত ব্যক্তি বিষয়শ্রেণী:নড়াইল জেলার ব্যক্তি
দেবাশীষ রায় (জন্ম: ৯ এপ্রিল ১৯৫৯ ) হলেন একজন বাংলাদেশী রাজনীতিবিদ, আইনজীবী ও মানবাধিকার কর্মী।Chakma Raj family  Royal website. Retrieved 28 January 2011 তিনি জাতিসংঘের স্থায়ী ফোরামে আদিবাসী বিষয়ক সাবেক সদস্য। তিনি বর্তমান বাংলাদেশের বৃহত্তম আদিবাসী সম্প্রদায় চাকমা সার্কেলের রাজা।   কর্মজীবন  দেবাশীষ রায় পেশায় একজন ব্যারিস্টার। তিনি ২০০৬-২০০৮ বাংলাদেশের রাজনৈতিক সংকটের সময় একজন মন্ত্রীর পদমর্যাদার অধিকারী হিসেবে বাংলাদেশের প্রধান উপদেষ্টার বিশেষ সহকারী হিসাবে কাজ করেছেন। তিনি পার্বত্য চট্টগ্রাম বিষয়ক মন্ত্রণালয় এবং বন ও পরিবেশ মন্ত্রণালয়ের দায়িত্বে ছিলেন।  ১৯৭১ সালে পাকিস্তান থেকে বাংলাদেশের স্বাধীনতার পর তাঁর বাবা ত্রিদিব রায় নির্বাসনে গেলে রায় চাকমা সার্কেলের রাজা হন। ১৯৭০ সালের সাধারণ নির্বাচনে রাজা ত্রিদিব রায় পাকিস্তানের জাতীয় পরিষদে নির্বাচিত হয়েছিলেন। ত্রিদেব রায় পূর্ব পাকিস্তান থেকে নির্বাচিত অ-আওয়ামী লীগের ২ জন প্রার্থীর একজন ছিলেন। প্রাক্তন রাজা বাংলাদেশের স্বাধীনতার বিরোধিতা করেছিলেন এবং বাংলাদেশের মুক্তিযুদ্ধ শেষে তিনি রাঙ্গামাটি ছেড়ে পাকিস্তানে পালিয়ে যান। তবে রানী ও যুবরাজ সহ রাজপরিবারের বেশিরভাগ সদস্য রাঙ্গামাটি প্রাসাদে ছিলেন। বাংলাদেশের অভ্যুদয়ের পরে, পিতার অনুপস্থিতির কারণে যুবরাজ দেবাশীষ রায় নিজেকে রাজা ঘোষণা করেছিলেন।  ব্যক্তিগত জীবন তিনি তাতু রায়কে বিয়ে করেছিলেন যিনি ১৯৯৯ সালে মারা যান। এই দম্পতির দুই সন্তান রয়েছে, ত্রিভুবন আর্যদেব রায় (যুবরাজ) (১৯৯০) নামে এক পুত্র এবং আয়েত্রি আরাধন রায় (১৯৯৪) নামে এক কন্যা। তাঁর পুত্র ২০০৩ সালে যুবরাজ হন। ৪ জুলাই ২০১৪ সালে দেবাশীষ রায় স্থপতি এবং আদিবাসী সমাজকর্মী ইয়ান ইয়ান নামে এক জাতিগত রাখাইনকে বিয়ে করেছিলেন। এই দম্পতির যোদ্ধা দেবায়ন রায় নামে এক পুত্র রয়েছে।   আরও দেখুন   ত্রিদিব রায়  রাজকুমারী চন্দ্র রায়  রাজমাতা বিনীতা রায়  চাকমা গোষ্ঠী  বাংলাদেশের তত্ত্বাবধায়ক সরকার  তথ্যসূত্র  বিষয়শ্রেণী:১৯৫৯-এ জন্ম বিষয়শ্রেণী:রাঙ্গামাটি জেলার রাজনীতিবিদ বিষয়শ্রেণী:চাকমা রাজপরিবার বিষয়শ্রেণী:চাকমা ব্যক্তি বিষয়শ্রেণী:পার্বত্য চট্টগ্রাম সংঘাত বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর বাংলাদেশী আইনজীবী বিষয়শ্রেণী:২১শ শতাব্দীর বাংলাদেশী আইনজীবী বিষয়শ্রেণী:বাংলাদেশী বৌদ্ধ বিষয়শ্রেণী:বাংলাদেশী রাজনীতিবিদ বিষয়শ্রেণী:থেরবাদী বৌদ্ধ বিষয়শ্রেণী:রাঙ্গামাটি জেলার ব্যক্তি বিষয়শ্রেণী:বাংলাদেশের তত্ত্বাবধায়ক সরকারের উপদেষ্টা
থাম্ব| কো জুন-হি  কো জুন-হি ছিল দক্ষিণ কোরিয়ার জিওনজু-সির পাঁচ বছর বয়সী এক বালিকা। ২০১৭ সালের নভেম্বর মাসে দক্ষিণ কোরিয়ার জিওনজু-সির ইউ-ডং-এ কো জুন-হি নিহত হন। প্রাথমিকভাবে, পুলিশকে জানানো হয়েছিল যে একটি পাঁচ বছরের শিশু নিখোঁজ হয়েছে। যাইহোক, পুঙ্খানুপুঙ্খ তদন্তের পর, কো জুন-হি তার আপন পিতার দ্বারা শারীরিক নির্যাতনের ফলে খুন হয়। বাবা কো বায়ুং-সিক, তার  শ্বশুর এবং তার শাশুড়ি শিশুটিকে হত্যা ও পরিত্যাগ করার ষড়যন্ত্র করেছিলেন। এই মামলার বর্বরতার কারণে দক্ষিণ কোরিয়ার দেশজুড়ে এক শোকের ঢেউ অনুরণিত হয়।   অপরাধ  কো জুন-হি ১৮ নভেম্বর, ২০১৭ তারিখে নিখোঁজ হন। এক মাস পরে, ৮ ডিসেম্বর, জুন-হির ঠাকুমা পুলিশকে নিখোঁজ হওয়ার কথা জানান।  পরিবারের সম্মতিক্রমে পুলিশ ডিএনএ নমুনা সংগ্রহ করে এবং ন্যাশনাল ইনস্টিটিউট অফ সায়েন্টিফিক ইনভেস্টিগেশনকে পরিদর্শন করতে বলে। তদন্তকারীরা জানতে পেরেছেন যে কো জুন-হিকে গুনসানের একটি পাহাড়ে সমাধিস্থ করা হয়েছিল এবং শারীরিক নির্যাতনের কারণে তিনি মারা গিয়েছিলেন। পরে পরিবারটি তাদের নিখোঁজ মেয়ের অবস্থান সম্পর্কে সাক্ষ্য দেয়। যাইহোক, পুলিশ সন্দেহ করেছিল যে ঘটনাক্রমের বিবৃতি এবং সময়সীমা সামঞ্জস্যপূর্ণ নয়, এবং তারা সন্দেহ করতে শুরু করে যে কো জুন-হি কে তার বাবা হত্যা করেছে। এর ফলে পুলিশ বাবার বিরুদ্ধে তদন্ত চালিয়ে যায়।   বিচার এবং মামলা  ২৯ জুন, ২০১৮ তারিখে প্রথম বিচারে প্রসিকিউটররা কো জুন-হির বাবার জন্য নির্যাতনের মাধ্যমে হত্যার অভিযোগে যাবজ্জীবন কারাদণ্ডের দাবি করেন। তবে আদালত তাকে ২০ বছরের কারাদণ্ড দেয়।  বিচারের পর, বাবা একটি আপিল দায়ের করে বলেন, প্রথম বিচারের শাস্তি খুব ভারী ছিল।  প্রসিকিউটররাও আপিল করেছিলেন, যুক্তি দিয়েছিলেন যে শাস্তি খুব হালকা ছিল।   দ্বিতীয় বিচারের আপিল আদালত, গোয়াংজু উচ্চ আদালত ও বিচার করে যে কো -এর প্রধান অপরাধী শিশু নির্যাতন এবং ফলস্বরূপ মৃত্যুর, প্রথম বিচারের রায়ের অনুরূপ। আদালত আরও রায় দিয়েছে যে তার স্ত্রী লি তার সহযোগী এবং তার বিরুদ্ধে সক্রিয় অবহেলা এবং শিশুটির উপর নির্যাতনের অভিযোগ আনা হয়েছে। আদালত পিতা এবং তার স্ত্রীর জন্য শিশু নির্যাতনের বিষয়ে একটি চিকিৎসা কর্মসূচিতে ১৬০ ঘন্টা তালিকাভুক্তির মূল রায়টিও বহাল রেখেছে। উপরন্তু, আদালত কো'র স্ত্রী লি-এর একটি আপিল প্রত্যাখ্যান করে, যাকে প্রথম বিচারে চার বছরের কারাদণ্ড দেওয়া হয়েছিল, যিনি শিশুটিকে কবর দিতে সহায়তা করেছিলেন।  ৯ মে, ২০১৯ তারিখে সুপ্রিম কোর্ট মূল রায় বহাল রাখে, আসামি এবং প্রসিকিউশনের আপিল উভয়ই প্রত্যাখ্যান করে এবং অবশেষে জৈবিক পিতা কোকে ২০ বছরের কারাদণ্ড এবং তার স্ত্রী লিকে ১০ বছরের কারাদণ্ড দেয়। লি'র মা, যাকে কেবল তার পদবি কিম দ্বারা চিহ্নিত করা হয়েছিল, তাকেও চার বছরের কারাদণ্ড দেওয়া হয়েছিল।   তথ্যসূত্র   বিষয়শ্রেণী:বালিকাদের প্রতি সহিংসতার ঘটনা বিষয়শ্রেণী:খুন হওয়া দক্ষিণ কোরীয় শিশু বিষয়শ্রেণী:শিশু নির্যাতনের ফলে মৃত্যু বিষয়শ্রেণী:খুনের শিকার নারী বিষয়শ্রেণী:পূর্বে নিখোঁজ ব্যক্তি বিষয়শ্রেণী:এশিয়ার নিখোঁজ ব্যক্তি
শিলা তাপের কুপরিবাহী হওয়াই মরু অঞ্চলে দিনের বেলায় সূর্যের কিরণে শিলা সমূহের উপরের স্তর উত্তপ্ত হয়ে আয়তন বৃদ্ধি পায় কিন্তু অভ্যন্তরভাগে শিলা উত্তপ্ত হতে না পেরে আয়তনের কম বৃদ্ধি পায় এর ফলে শিলার উপরের ও নিচের স্তরের মধ্যে পিরন এর সহ সীমা অতিক্রম করে অজস্র সমন্তরাল এবং উলম্ব দারণের সৃষ্টি হয় এর ফলে কিছুদিনের মধ্যেই দুটি শিলাস্তরের সমান্তর ফাটলের সৃষ্টি হয় উপরের শিলা স্তর আদি শিলা থেকে বিচ্ছিন্ন হয়ে পড়ে এই প্রক্রিয়াকে প্রস্তর চায় খন্ডিকরন বলে ।
জর্জ ওয়েলস বিডেল (২২ অক্টোবর ১৯০৩ - ৯ জুন ১৯৮৯) একজন মার্কিন জিনবিজ্ঞানী। তিনি ১৯৫৮ সালে চিকিৎসাবিজ্ঞানে নোবেল পুরস্কার লাভ করেন।   জীবনী  বিডেল নেব্রাস্কায় জন্মগ্রহণ করেন। নেব্রাস্কা বিশ্ববিদ্যালয় থেকে ১৯২৬ সালে বিএসসি ডিগ্রি অর্জন করেন। তিনি ১৯২৭ সালে এমএসসি ডিগ্রি অর্জন করেন। ১৯৩১ সালে কর্নেল বিশ্ববিদ্যালয় থেকে পিএইচডি ডিগ্রি অর্জন করেন। ১৯৩৬ সালে হার্ভার্ড বিশ্ববিদ্যালয়ের জিনতত্ত্বের সহকারী অধ্যাপক নিযুক্ত হন। ১৯৩৭ সালে স্ট্যানফোর্ড বিশ্ববিদ্যালয় এ জীববিজ্ঞানের অধ্যাপক নিযুক্ত হন।   সম্মাননা   সম্মানসূচক ডিএসসি   ইয়েল বিশ্ববিদ্যালয় ১৯৪৭  Nebraska (1949),   Northwestern University (1952),   Rutgers University (1954),   Kenyon College (1955),   Wesleyan University (1956),   Birmingham University (1959)and   Oxford University, England (1959), Pomona College (1961), and   Lake Forest College (1962).   তথ্যসূত্র   বিষয়শ্রেণী:হার্ভার্ড বিশ্ববিদ্যালয়ের শিক্ষক বিষয়শ্রেণী:স্ট্যানফোর্ড বিশ্ববিদ্যালয়ের শিক্ষক বিষয়শ্রেণী:১৯০৩-এ জন্ম বিষয়শ্রেণী:১৯৮৯-এ মৃত্যু বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী বিষয়শ্রেণী:কর্নেল বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন ফিলোসফিক্যাল সোসাইটির সদস্য বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:ক্যালিফোর্নিয়া ইনস্টিটিউট অব টেকনোলজির শিক্ষক বিষয়শ্রেণী:মার্কিন নোবেল বিজয়ী বিষয়শ্রেণী:মার্কিন নাস্তিক বিষয়শ্রেণী:মার্কিন বংশাণুবিদ বিষয়শ্রেণী:রয়েল সোসাইটির বিদেশি সদস্য বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:টাইম সাময়িকীর বর্ষসেরা ব্যক্তি বিষয়শ্রেণী:শিকাগো বিশ্ববিদ্যালয়ের শিক্ষক বিষয়শ্রেণী:নেব্রাস্কা-লিংকন বিশ্ববিদ্যালয়ের প্রাক্তন শিক্ষার্থী
কিশোর প্রেম, যা ক্রাশ নামেও পরিচিত, এটি রোমান্টিক প্রেমের অনুভূতি যা প্রায়শই শৈশব এবং কৈশোরের প্রথম দিকে অনুভূত হয়।  এটি সাধারণত কারো প্রথম দর্শনে তার চেহারা এবং আকর্ষণ দ্বারা বিকশিত একটি মোহ । কুকুরছানার প্রতি যে আদর, উপাসনামূলক স্নেহ অনুভব করতে পারে তার সাথে এর সাদৃশ্যের জন্য এটিকে পাপি লাভ নামকরণ করা হয়েছে। এটি একটি অনানুষ্ঠানিক শব্দ। কিশোর প্রেম সাধারণত ২ মাস থেকে ২ বছরের মধ্যে স্থায়ী হয় এবং এটি বয়ঃসন্ধির হরমোন দ্বারা ইন্ধনপ্রাপ্ত বলে মনে করা হয়। তবে কিছু বিজ্ঞানী মনে করেন যে এটি বয়ঃসন্ধির শুরুতে মস্তিষ্কের স্বাভাবিক বিকাশের ফলে শুরু হয়। Lynette Poolman; Laura Crawford (2006). "Pleasure and Love". In Sheryl Feinstein (ed.). The Praeger Handbook of Learning and the Brain. Vol. 2. Greenwood Publishing Group. p. 384. ISBN 978-0-313-33980-6.  এটি ধরে নেয়া যায় যে, প্রেমের অন্যান্য রূপের তুলনায় সম্পর্কটি অগভীর এবং ক্ষণস্থায়ী ।  তাই অবমাননাকরভাবে উপস্থাপন করা হয়। তবে সিগমুন্ড ফ্রয়েড "প্রথম প্রেম দীর্ঘস্থায়ী হয়" এর বৈধতা স্বীকার করে প্রাথমিক প্রেমের শক্তিকে অবমূল্যায়ন করেননি।   তথ্যসূত্র   বিষয়শ্রেণী:আবেগ বিষয়শ্রেণী:বন্ধুত্ব বিষয়শ্রেণী:ভালোবাসার দর্শন বিষয়শ্রেণী:মানব যৌনতা বিষয়শ্রেণী:প্রেম বিষয়শ্রেণী:ভালোবাসা
<div style="position: fixed; bottom: 0em; right: 0px; background-color: #EEEEEE; border: 1px solid #999999; margin: 2em;  padding: 2px; text-align: center; display:block; vertical-align: middle; z-index: 999;" class="boilerplate metadata plainlinks">link= উপরে | আলাপ পাতা ([ নতুন বার্তা]) | অবদান | ই-মেইল |বৈশ্বিক অ্যাকাউন্ট |    বর্তমান সময় (ইউটিসি):  </div>এই টেমপ্লেটটি ফাঁকা নয়, এটি কম্পিউটারের স্ক্রিনের নীচে ডান কোণে সংযোগসহ একটি সুন্দর ছোট্ট বাক্স যুক্ত করে। আর মোবাইলের স্ক্রিনের নিম্ন-মধ্যে সংযোগসহ একটি সুন্দর ছোট্ট বাক্স যুক্ত করে। দেখবেন? আপনি যখন স্ক্রোল করবেন তখন এটি আপনাকে অনুসরণ করবে!
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল।  ~মহীন (আলাপ) ১৬:২২, ২৮ অক্টোবর ২০১৭ (ইউটিসি) ভিকি কেদিয়ান   – (অপসারণের প্রস্তাবনা দেখুনলগ দেখুন) () শিরোনামে এবং বিষয় বস্তুর মধ্যে মিল নেই। একাধিক নিবন্ধ মিলিয়ে তৈরি। Ashiq Shawon (আলাপ) ১৩:৪৫, ২৮ অক্টোবর ২০১৭ (ইউটিসি)   প্রকৃত ব্যক্তি Vicky Kadian কিন্তু এখানে অক্ষয় কুমারের নিবন্ধ থেকে কপি পেষ্ট করা।-মাহ্‌ফুজ (আলাপ) ১৫:৪৭, ২৮ অক্টোবর ২০১৭ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
সুনামগঞ্জ জেলার দিরাই উপজেলার চাতল নদী থেকে হেরাচামতি নদী উৎপন্ন হয়ে কিছুদূর প্রবাহিত হয়ে একই উপজেলার কামারখালী নদীতে পড়েছে। এই নদীতীরে গড়ে উঠেছে জগদল বাজার ও কলিয়ারকাপন বাজার। এ নদীতে জোয়ার-ভাটার প্রভাব নেই। নদীর দৈর্ঘ্য ১৫ কিমি, প্রস্থ ৪০ মিটার। অববাহিকার আয়তন ৩০ বর্গ কিমি এবং গভীরতা ৬.৫ মিটার। নদীটির প্রবাহ মৌসুমি প্রকৃতির। জানুয়ারি-ফেব্রুয়ারি এই দুই মাস প্রবাহহীন থাকে। জুলাই-আগস্টে পানি প্রবাহ বেড়ে যায়, তখন এর পরিমাণ দাঁড়ায় ৪৫০ ঘনমিটার/সেকেন্ড।বাংলাদেশের নদীঃ মোকাররম হোসেন; পৃষ্ঠা ১২৭; কথাপ্রকাশ; দ্বিতীয় সংস্করণঃ আগস্ট ২০১৪   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:সুনামগঞ্জ জেলার নদী বিষয়শ্রেণী:দিরাই উপজেলা
কাশ্মীরা পরদেশী (জন্ম: ৩ নভেম্বর ১৯৯৭) একজন ভারতীয় অভিনেত্রী, যিনি হিন্দি, মারাঠি, তামিল এবং তেলুগু চলচ্চিত্রে অভিনয় করে থাকেন।   ব্যক্তিগত জীবন  কাশ্মীরা'র মাতৃভাষা মারাঠি। তিনি পুনে'র সেন্ট অ্যানে'স স্কুল এবং বৃহন মহারাষ্ট্র কলেজে অধ্যয়ন করেছিলেন। কাশ্মীরা মুম্বইয়ের ন্যাশানাল ইনস্টিটিউট অব ফ্যাশন টেকনোলজিতে পোশাক নকশাকরণে পড়াশোনা করেছিলেন।   কর্মজীবন  কাশ্মীরা নর্তনাশালা (২০১৮)-এর মাধ্যমে চলচ্চিত্রে অভিষেকের পূর্বে বিভিন্ন বিজ্ঞাপনে কাজ করেছিলেন। অভিনয়ে তার দক্ষতার ফলস্বরূপ মিশন মঙ্গল-এ অভিনয় করার সুযোগ পান তিনি। রবি যাধবের রামপাট দিয়ে তিনি মারাঠি চলচ্চিত্রে অভিষেক করেছিলেন। পরিচালক সসি বিজ্ঞাপন এবং নর্তনাশালা-তে কাশ্মীরা'র অভিনয় দেখে তামিল চলচ্চিত্র শিবাপ্পু মঞ্জল পাচাই-এর জন্য চুক্তিবদ্ধ হয়েছিলেন। এই চরিত্রে নিজেকে প্রস্তুত করার জন্য পরদেশী একজন তামিল গৃহশিক্ষক নিয়োগ করেছিলেন। তিনি ববি সিংহের সাথে একটি তামিল চলচ্চিত্র এবং নিখিল কুমারের সাথে একটি কন্নড় চলচ্চিত্রে চুক্তিবদ্ধ হয়েছেন।   চলচ্চিত্রের তালিকা  + সূত্র  এখনও মুক্তি না পাওয়া চলচ্চিত্রগুলি বোঝায়   বছর  চলচ্চিত্র  ভূমিকা  ভাষা    ২০১৮  নর্তনাশালা  মনসা  তেলুগু   ২০১৯  রামপাট  মুন্নি  মারাঠি    ২০১৯  মিশন মঙ্গল  অন্যা শিন্ডে  হিন্দি    ২০১৯  শিবাপ্পু মঞ্জল পাচাই  কাভিন  তামিল    ২০২২ অনবরিভু কায়াল তামিল    তথ্যসূত্র    বহিঃসংযোগ      বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:মারাঠি চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:মুম্বইয়ের অভিনেত্রী বিষয়শ্রেণী:পুণের অভিনেত্রী
ফটাশ জল সোডা, বা বান্তা (হিন্দি: बंटा), এছাড়াও গোল সোডা বা গোটি সোডা ও ফোটাশ জল হল একটি জনপ্রিয় কার্বনেটেড লেবু বা কমলা-গন্ধযুক্ত কোমল পানীয় যা ১৯ শতকের শেষের দিক থেকে ভারতে একটি স্বতন্ত্র আকৃতির কড-নেক বোতলে বিক্রি হয়। কার্বনেটেড তরল দ্বারা সৃষ্ট চাপ বোতলের ঘাড়ে একটি কাচের মার্বেলকে জোর করে বোতলটিকে সিল করে দেয় যেখানে এটি একটি রাবার গ্যাসকেটে স্থিরভাবে আটকে যায়। মার্বেলের উপর চাপ দিয়ে বোতলটি খোলার ফলে চাপযুক্ত গ্যাস ছেড়ে দেওয়া একটি মজাদার অভিজ্ঞতা হিসাবে দেখা হয়। পানীয়টি বান্তাওয়ালা নামে পরিচিত রাস্তার বিক্রেতাদের কাছে সহজে পাওয়া যায়, যার দাম  থেকে –  পর্যন্ত। পানীয়টি কাচের গ্লাস ও প্লাস্টিকের কাপে বিক্রি করা হয়, এবং কুলহারে (ঐতিহ্যগত ছোট মাটির পাত্র) পরিবেশন করা হত।  ক্রমাগত জনপ্রিয়তার কারণে বোতল ও পানীয় ভারতীয় জনপ্রিয় সংস্কৃতির অংশ হয়ে উঠেছে। এপ্রিল-মে গ্রীষ্মের মাসগুলিতে এই পানীয়টির চাহিদা বেশি থাকে, এটি প্রায়শই লেবুর রস, চূর্ণ বরফ, চাট মসলা এবং কালা নামক (কালো লবণ) মিশিয়ে জনপ্রিয় ঐতিহ্যবাহী লেমোনেড শিকাঞ্জভি বা জল-জিরা এর কার্বনেটেড রূপ হিসাবে বিক্রি করা হয়। ফটাশ জল দিল্লি, পাঞ্জাব ও উত্তর প্রদেশে জনপ্রিয়; এবং এর বৈচিত্র্য পনির সোডা, যা গোলাপের সারের সাথে মিশ্রিত হয়, তামিলনাড়ু ও অন্ধ্রপ্রদেশে জনপ্রিয়।  তথ্যসূত্র  বিষয়শ্রেণী:দিল্লির সংস্কৃতি বিষয়শ্রেণী:ভারতীয় পানীয় বিষয়শ্রেণী:কার্বনযুক্ত পানীয় বিষয়শ্রেণী:লেবু বা পাতিলেবুর স্বাদযুক্ত পানীয় সোডার জল বিষয়শ্রেণী:সাইট্রাস সোডা
ডান|থাম্ব|319x319পিক্সেল| মার্করিতে অবস্থিত কেন্দ্রীয় মসজিদ । কোত দিভোয়ার বা আইভরি কোস্টে ইসলাম বৃহত্তম ধর্ম। ২০১৭ সালের পিউ রিসার্চ সেন্টারের তথ্য মতে কোত দিভোয়ারে ১১,২৬,৫৭৮৯ মুসলিম বসবাস করে, যা আইভরিকোস্টের মোট জনসংখ্যার প্রায় ৪৩%। বেশিরভাগ আইভোরিয়ান মুসলিমই সুন্নি এবং তারা ইসলামি আইনের মালিকি মাজহাব অনুসরণ করেন।  এছাড়াও দেশটিতে সুফিবাদের ব্যাপক প্রচার ও প্রভাব রয়েছে। ইসলামের চারটি প্রধান সুফি সম্প্রদায়ের সবকটিই আইভরি কোস্টে সক্রিয় রয়েছে। তবে একাদশ শতাব্দীতে প্রতিষ্ঠিত কাদেরিয়া এবং অষ্টাদশ শতাব্দীতে প্রতিষ্ঠিত হওয়া তিজানিয়া তরিকা সর্বাধিক জনপ্রিয়। কাদেরিয়া পশ্চিমে এবং পূর্বে তিজানিয়া প্রচলিত রয়েছে। অন্য দুটি প্রধান ইসলামী সম্প্রদায়ের খুব কম অনুগামী আইভরি কোস্টে রয়েছে। লিবিয়ার মতোই এখানে সেনৌসিয়া তরিকা রয়েছে, যার প্রভাব যথেষ্ট। আইভরি কোস্টেও আহমদিয়া আন্দোলনের উপস্থিতি রয়েছে।  গুরুত্বপূর্ণ ধর্মীয় কর্তাব্যক্তি হলেন মারাবউত । বিশ্বাস করা হয় যে তিনি একজন অলৌকিক কর্মী, চিকিৎসক এবং অতীন্দ্রিয়বাদী, যিনি গূঢ় অর্থপূর্ণ এবং নৈতিক কর্তৃত্ব উভয়ই অনুশীলন করেন। তিনি তাবিজ সরবরাহকারী হিসাবেও সম্মানিত হন, যা পরিধানকারীকে — মুসলিম বা অমুসলিম — দুষ্টের বিরুদ্ধে রক্ষা করে। মারাবউতদের প্রভাব আইভোরিয়ান সমাজে বেশ কয়েকটি প্রতিক্রিয়া তৈরি করেছে, এর মধ্যে কিছু সংখ্যক সংস্কারবাদী আন্দোলন রয়েছে। এই সংস্কার আন্দোলনগুলি প্রায়শই সুফিবাদ ও মারাবউতকে ইসলামবিরোধী বলে নিন্দা করে, তবে দরিদ্ররা দেখে যে মারাবউতরা প্রায়শই নিপীড়িতদের পক্ষে কথা বলে থাকেন।  হামাল্লিবাদ বিংশ শতাব্দীর গোড়ার দিকে ফরাসি সুদানে ইসলামী সংস্কার আন্দোলন হিসাবে শুরু হয় এবং রাজনৈতিক ও ধর্মীয় অসন্তোষ প্রকাশের জন্য একটি পথ তৈরি করে। এর প্রতিষ্ঠাতা হামাল্লাহকে ১৯৩০ এর দশকে ফরাসি সুদান থেকে আইভরি কোস্টে নির্বাসিত করা হয়েছিল। তিনি বহু স্থানীয় রীতির সহনশীলতায় ইসলামী সংস্কার প্রচার করেছিলেন, কিন্তু তিনি সুফিবাদের অনেক দিকের নিন্দা করেছেন। গোঁড়া সম্প্রদায়গুলো আইভরি কোস্টে ফরাসী কর্তৃপক্ষকে বোঝাতে সক্ষম হয়েছিল যে, ফরাসি সুদানের পূর্ববর্তী রাজনৈতিক বিদ্রোহের জন্য হামাল্লাহ দায়ী ছিলেন। এরপরে কর্তৃপক্ষ হামাল্লাহকে আইভরি কোস্ট থেকে বহিষ্কার করে এবং তার শিক্ষাকে নিষিদ্ধ করে।  মুসলিম সংখ্যাগরিষ্ঠ দেশ বুর্কিনা ফাসো এবং মালি থেকে বিশাল সংখ্যক মুসলমানদের অভিবাসন এখানে মুসলমানদের সংখ্যা উল্লেখযোগ্যভাবে বাড়াতে সহায়তা করেছিল।   গ্যালারী    আরও দেখুন    দেশ অনুযায়ী ইসলাম   তথ্যসূত্র         বিষয়শ্রেণী:দেশ অনুযায়ী ইসলাম বিষয়শ্রেণী:কোত দিভোয়ারে ইসলাম
আবদুর রহিম আজমল হলেন একজন ভারতীয় রাজনীতিবিদ, যিনি নিখিল ভারতীয় সংযুক্ত গণতান্ত্রিক মোর্চার রাজনীতির সাথে যুক্ত।২০১৪ সাল থেকে তিনি আসাম বিধানসভায় যমুনামুখ বিধানসভা কেন্দ্রের বিধায়ক হিসেবে দায়িত্ব পালন করছেন।MEMBER OF LEGISLATIVE ASSEMBLY (M.L.A.), ASSAMAjmal and his son in Assam assembly poll frayKnow your leader Profile-Badruddin Ajmal তিনি নিখিল ভারতীয় সংযুক্ত গণতান্ত্রিক মোর্চার সভাপতি বদরুদ্দিন আজমলের পুত্র।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৮৬-এ জন্ম বিষয়শ্রেণী:সর্বভারতীয় সংযুক্ত গণতান্ত্রিক মোর্চার রাজনীতিবিদ বিষয়শ্রেণী:মুম্বইয়ের রাজনীতিবিদ বিষয়শ্রেণী:আসাম বিধানসভার সদস্য ২০১১-২০১৬ বিষয়শ্রেণী:আসাম বিধানসভার সদস্য ২০১৬-২০২১ বিষয়শ্রেণী:২১শ শতাব্দীর বাঙালি বিষয়শ্রেণী:২০শ শতাব্দীর বাঙালি বিষয়শ্রেণী:দারুল উলুম দেওবন্দের প্রাক্তন শিক্ষার্থী
জেরাল্ড কোয়েটজি (জন্ম ২ অক্টোবর ২০০০) একজন দক্ষিণ আফ্রিকান ক্রিকেটার। ২০১৭ সালের ডিসেম্বরে, তাকে ২০১৮ অনূর্ধ্ব-১৯ ক্রিকেট বিশ্বকাপের জন্য দক্ষিণ আফ্রিকার স্কোয়াডে নাম দেওয়া হয়েছিল।  জানুয়ারী ২০১৯ সালে, ভারত সফরের আগে তাকে দক্ষিণ আফ্রিকা জাতীয় অনূর্ধ্ব-১৯ ক্রিকেট দলের স্কোয়াডে নাম দেওয়া হয়েছিল।   কর্মজীবন  কোয়েটজি ১৪ অক্টোবর ২০১৮-এ ২০১৮-১৯ সিএসএ প্রাদেশিক ওয়ান-ডে চ্যালেঞ্জে ফ্রি স্টেটের হয়ে লিস্ট এ আত্মপ্রকাশ করেন  ১২ এপ্রিল ২০১৯-এ ২০১৮-১৯ সিএসএ টি-টোয়েন্টি চ্যালেঞ্জে নাইটদের হয়ে তার টি-টোয়েন্টি অভিষেক হয়  তিনি ২০১৯-২০ সিএসএ ৪-দিনের ফ্র্যাঞ্চাইজ সিরিজে ৭ অক্টোবর ২০১৯-এ নাইটদের হয়ে প্রথম-শ্রেণীর অভিষেক করেন  ২০১৯ সালের ডিসেম্বরে, তাকে ২০২০ অনূর্ধ্ব-১৯ ক্রিকেট বিশ্বকাপের জন্য দক্ষিণ আফ্রিকার স্কোয়াডে নাম দেওয়া হয়েছিল।  ২০২১ সালের এপ্রিলে, দক্ষিণ আফ্রিকায় ২০২১-২২ ক্রিকেট মৌসুমের আগে তাকে ফ্রি স্টেটের স্কোয়াডে রাখা হয়েছিল।  ১ মে ২০২১-এ, ২০২১ ইন্ডিয়ান প্রিমিয়ার লিগ (আইপিএল)-এর সময় লিয়াম লিভিংস্টোনের বদলি হিসেবে রাজস্থান রয়্যালস দ্বারা তিনি চুক্তিবদ্ধ হন।   আন্তর্জাতিক ক্যারিয়ার  ২০২২ সালের জুনে, ইংল্যান্ড এবং আয়ারল্যান্ড ক্রিকেট দলের সাথে খেলার জন্য ইংল্যান্ড সফরের জন্য দক্ষিণ আফ্রিকার টি২০ আন্তর্জাতিক (টি২০আই) স্কোয়াডে কোয়েটজিকে নাম দেওয়া হয়েছিল।  ২০২৩ সালের ফেব্রুয়ারিতে, ওয়েস্ট ইন্ডিজের বিপক্ষে সিরিজের জন্য তিনি দক্ষিণ আফ্রিকার টেস্ট স্কোয়াডে নির্বাচিত হন। ফেব্রুয়ারি ২০২৩-এ ওয়েস্ট ইন্ডিজের বিপক্ষে তার টেস্ট অভিষেক হয়। ২০২৩ সালের মার্চ মাসে, ওয়েস্ট ইন্ডিজের বিপক্ষে তাদের সিরিজের জন্য তাকে দক্ষিণ আফ্রিকার একদিনের আন্তর্জাতিক (ওডিআই) দলে রাখা হয়েছিল। ১৮ মার্চ ২০২৩ তারিখে পূর্ব লন্ডনে সিরিজের দ্বিতীয় ওয়ানডেতে তার ওডিআই অভিষেক হয়, যখন তিনি তিনটি উইকেট নিয়েছিলেন।   তথ্যসূত্র    বহিঃসংযোগ      বিষয়শ্রেণী:নাইটসের ক্রিকেটার বিষয়শ্রেণী:ফ্রি স্টেটের ক্রিকেটার বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:ব্লুমফন্টেইন থেকে আগত ক্রিকেটার বিষয়শ্রেণী:জীবিত ব্যক্তি বিষয়শ্রেণী:২০০০-এ জন্ম বিষয়শ্রেণী:জোবার্গ সুপার কিংসের ক্রিকেটার বিষয়শ্রেণী:২০২৩ ক্রিকেট বিশ্বকাপের ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেটার বিষয়শ্রেণী:দক্ষিণ আফ্রিকার একদিনের আন্তর্জাতিক ক্রিকেটার বিষয়শ্রেণী:দক্ষিণ আফ্রিকার টুয়েন্টি২০ আন্তর্জাতিক ক্রিকেটার বিষয়শ্রেণী:জোজি স্টারসের ক্রিকেটার বিষয়শ্রেণী:মুম্বই ইন্ডিয়ান্সের ক্রিকেটার
নাবলুস ফুটবল স্টেডিয়াম ফিলিস্তিনের নাবলুসে অবস্থিত একটি ফুটবল স্টেডিয়াম। এটির ধারণক্ষমতা ৩০,০০০। স্টেডিয়ামটি শহরের ফুটবল ক্লাব আল-ইত্তিহাদের স্বাগতিক মাঠ, যেটি ফিলিস্তিনের প্রধান লীগে প্রতিদ্বন্দ্বিতা করে। ক্লাবটি ২০০০ সালে মধ্যপ্রাচ্য ভূমধ্যসাগরীয় স্কলার অ্যাথলেট গেমসে অংশগ্রহণ করে।   ইতিহাস  স্টেডিয়ামটি ১৯৫০ সালে নির্মিত হয়েছিল এবং এটি ফিলিস্তিনের প্রথম স্টেডিয়াম। ২০০৯ সালে এটি ফিফা মানদণ্ড পূরণের জন্য পুনর্নির্মাণ এবং সম্প্রসারণ করা হয়েছিল। স্টেডিয়ামের উন্নয়নের ফলে এর ধারণক্ষমতা ৩০,০০০ হয়েছে। পুরো প্রকল্পের ব্যয় ছিল ১.৫ মিলিয়ন ডলার।   তথ্যসূত্র   বিষয়শ্রেণী:১৯৫০-এ এশিয়ায় প্রতিষ্ঠিত বিষয়শ্রেণী:ফিলিস্তিনের ফুটবল মাঠ বিষয়শ্রেণী:পশ্চিম তীরের ক্রীড়া
গুগলহীন-ক্রোমিয়াম বা আনগুগলড-ক্রোমিয়াম () হলো একটি মুক্ত ক্রোমিয়াম-ভিত্তিক ওয়েব ব্রাউজার যার লক্ষ্য গুগল উপাদান এবং ব্লবগুলি সরিয়ে গোপনীয়তা বৃদ্ধি করা। প্রকল্পের ব্যক্তিরা একে "গুগল ওয়েব পরিসেবার নির্ভরতাবিহীন, গুগল ক্রোমিয়াম" হিসাবে বর্ণনা করেছেন। অন্যান্য ক্রোমিয়াম-ভিত্তিক ব্রাউজারের বিপরীতে, আনগুগলড-ক্রোমিয়াম ক্রোমিয়াম থেকে আলাদা হওয়ার চেষ্টা করে না, যার ডেভেলপাররা "ক্রোমিয়ামের ড্রপ-ইন প্রতিস্থাপন" হিসাবে একে বর্ণনা করে।   বৈশিষ্ট্য   গুগল নিরাপদ ব্রাউজিং সহ গুগল ডোমেইনের প্রয়োজন এমন কার্যকারিতা নিষ্ক্রিয় করা।  ক্রোমিয়াম উৎস কোডে গুগল ওয়েব ডোমেইনগুলিকে অস্তিত্বহীন ওয়েব ডোমেইনগুলির সাথে প্রতিস্থাপন করা এবং সেই ডোমেইনের অভ্যন্তরীণ অনুরোধগুলোকে ব্লক করা।  ক্রোমিয়াম উৎস কোড থেকে বাইনারি অপসারণ এবং কাস্টম বিকল্প সঙ্গে তাদের প্রতিস্থাপন।  ব্রাউজারটি ছোট কম প্রয়োজনীয় বৈশিষ্ট্যগুলোও যুক্ত করে যেমন পতাকাগুলো আঙ্গুলের ছাপ থেকে রক্ষা করে এবং ডেবিয়ানের মতো অন্যান্য প্রকল্প থেকে বৈশিষ্ট্যগুলো ধার করে৷ কিছু ক্রোমিয়াম বৈশিষ্ট্য গুগলহীন-ক্রোমিয়ামে কাজ করে না; এর মধ্যে একটি উল্লেখযোগ্য হল, সরাসরি ক্রোম ওয়েব স্টোর থেকে এক্সটেনশন ইনস্টল করা।   প্রতিক্রিয়া ও ইতিহাস  গুগলহীন-ক্রোমিয়াম প্রথমে লিনাক্সের জন্য, তারপর অন্যান্য অপারেটিং সিস্টেমের জন্য তৈরি করা হয়েছিল।  এলোস্টোন তার উৎস কোড হালনাগাদের মাধ্যমে বাইনারি প্রকাশ করতেন, কিন্তু শেষ পর্যন্ত তিনি বাইনারি প্রকাশ করা বন্ধ করে দেন এবং তার উৎস কোড ব্যবহার করে অন্যদের সফটওয়্যারটি কম্পাইল ও পরীক্ষা করার অনুমতি দেন।  একটি পর্যালোচনায়, টেকস্পট গুগলহীন-ক্রোমিয়ামকে "গুগল ওয়েব পরিষেবার উপর নির্ভরশীলতা ছাড়াই গুগল ক্রোমিয়াম, সাথে আরও ভাল গোপনীয়তা, নিয়ন্ত্রণ এবং স্বচ্ছতা" বলে অভিহিত করেছে৷   তথ্যসূত্র    বহিঃসংযোগ   উৎস কোড ইলস্টনের গুগলহীন-ক্রোমিয়াম।  অ্যান্ড্রয়েড উৎস কোড wchen342@droidware Introducing গুগলহীন-ক্রোমিয়ামের পরিচিতি ইউটিউবে।  বিষয়শ্রেণী:মুক্ত ওয়েব ব্রাউজার
ডিম্বেশ্বর দাশ আসামের ভারতীয় জনতা পার্টির রাজনীতিবিদ। তিনি রাহা আসন থেকে ২০১৬ সালে আসাম বিধানসভা নির্বাচনে নির্বাচিত হয়েছিলেন। My NetaAssam: BJP, Allies Secure Simple Majority  ১৯ জানুয়ারি ২০১৭, দাসের গাড়ি অফিসে যাওয়ার পথে নগাঁও জেলার এক ইঞ্জিনিয়ার দ্বারা বাধা দেওয়া হয়েছিল। http://www.hindustantimes.com/india-news/assam-junior-engineer-made-to-apologise-by-touching-bjp-mla-s-feet/story-NPz2PHVsTZJeHBWwQBR2pN.html ইঞ্জিনিয়ারকে দাসের পা ছুয়ে ঘটনার জন্য ক্ষমা চাইতে হয়েছিল।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:আসামের ভারতীয় জনতা পার্টির রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:আসাম বিধানসভার সদস্য ২০১৬-২০২১ বিষয়শ্রেণী:নগাঁও জেলার ব্যক্তি